《吴子故泰伯之后思追至德自名曰守让而别号吴荆余为赋之》
明代·王世贞

泰伯让天下，窜迹在荆蛮。虞仲表从兄，文身志亦全。

季子让其国，归耕梁溪田。当其欿然时，自制造物权。

奈何后代人，役役锥刀间。仰惭神明胄，俯愧夜气专。

吴生感至德，千载思齐焉。无欲道恒尊，不竞心故闲。

吾闻之孔经，当仁在师先。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。